
			AGINDUA, 2026ko abuztuaren 18koa, Jaurlaritzako lehenengo lehendakariorde eta Kultura eta Hizkuntza Politikako sailburuarena, 2026. urtean goi-mailako kirol-lehiaketak antolatzeko aurkezten diren eskabideak aztertu eta ebaluatuko dituen balorazio-batzordearen batzordekideak izendatzen dituena, eta batzorde horren osaeraren berri ematen duena.

			Kontuan hartu da Kultura eta Hizkuntza Politikako sailburuaren 2026ko uztailaren 7ko Agindua, 2026. urtean goi-mailako kirol-lehiaketak antolatzeko dirulaguntzen deialdia egin eta dirulaguntzak emateko araubidea ezartzen duena.

			Agindu horren 12. artikuluak ezartzen du, alde batetik, aurkezten diren eskabideak eta dokumentazioa aztertzeko balorazio-batzorde bat osatuko dela, eta, bestetik, Kultura eta Hizkuntza Politikako sailburuak Jarduera Fisikoaren eta Kirolaren Zuzendaritzako bi teknikari izendatuko dituela batzordekide aritzeko.

			Horiek horrela, hau

			EBAZTEN DUT:

			Lehenengoa.– Balorazio-batzordeko kideak izendatzea eta batzorde horren osaeraren berri ematea. Balorazio-batzordeko kide izango dira:

			Batzordeburua: Elisabet Altube Bengoa (Jarduera Fisikoaren eta Kirolaren Zuzendaritzako Aholkularitza Juridikoko arduraduna).

			Batzordekideak:

			• Aitor Alberdi Rodríguez (Jarduera Fisikoaren eta Kirolaren Zuzendaritzako teknikaria).

			• Leire Bengoa Luengo (Jarduera Fisikoaren eta Kirolaren Zuzendaritzako teknikaria); batzordeko idazkaria izango da.

			Bigarrena.– Ebazpen hau Euskal Herriko Agintaritzaren Aldizkarian argitara dadila agintzea, herritar oro jakitun izan dadin.

			Vitoria-Gasteiz, 2026ko abuztuaren 18a.

			Jaurlaritzako lehenengo lehendakariorde eta Kultura eta Hizkuntza Politikako sailburua,

			IBONE BENGOETXEA OTAOLEA.

